# data[].attributes.body
Peranan utama ialah sebagai seorang penghantar pesanan ke kolej perempuan.Nama saya ialah Siti Juweta Binti Seman dan berumur 21 tahun. Saya berasal dari Sibu, Sarawak. Saya merupakan pelajar semester 2 Tahun 1 bagi kursus Sastera dalam Linguistik di Universiti Malaysia Sarawak (UNIMAS). Berikut merupakan peranan utama dan peranan sampingan saya dalam tugasan ini.

• Penghantar pesanan ke kolej perempuan:

Saya bertanggungjawab sebagai penghantar pesanan ke kolej-kolej perempuan di dalam kawasan Unimas. Tugasan ini berperanan penting dalam memastikan setiap pesanan sampai dengan tepat, dalam keadaan baik, dan mengikut masa yang telah ditetapkan.

• Beli stok barangan keperluan jualan:

Saya bertanggungjawab dalam membeli stok-stok barangan seperti keju, biskut, susu tin, bekas makanan dan barangan keperluan lain. Tugasan ini amat penting kerana saya perlu memastikan semua barangan dibeli supaya produk jualan kami dapat dihasilkan dengan sempurna.

• Membuat cheesekut:

Saya juga berperanan untuk menyediakan produk kami iaitu Cheesekut. Tugasan ini memerlukan tahap kebersihan dan pematuhan etika penyediaan yang tinggi supaya dapat menyediakan makanan yang bersih dan berkualiti. Ketelitian dalam proses penyediaan Cheesekut ini amat penting bagi mengekalkan kualiti produk jualan kami.

# data[].attributes.body
Perisa ini dipilih kerana popularitinya yang tinggi dan sering digunakan dalam pencuci mulut moden. Gabungan rasa karamel dan serbuk Biscoff menjadikan ia antara perisa yang paling digemari pelanggan.

RM 5

# data[].attributes.body
Nestum dipilih kerana rasanya yang ringan dan tidak terlalu manis. Ia sesuai untuk semua peringkat umur dan mudah diterima oleh pelanggan yang mahukan pilihan lebih sederhana.

RM 5

# data[].attributes.body
Kursus MPU 3222, telah memberi peluang kepada saya untuk memula kan perniagaan pertama saya. Kumpulan kami telah memilih untuk menjual Cheesekut dimana ianya merupakan pencuci mulut yang digemari generasi pada masa ini. Sepanjang menjalankan projek perniagaan ini Cheesekut ini, saya telah memperoleh pelbagai pengalaman yang sangat bermakna dalam dunia perniagaan. Pertama sekali, saya sedar bahawa memulakan sesuatu perniagaan bukanlah sesuatu yang mudah, walaupun hanya menjual produk makanan seperti Cheesekut. Dalam konteks ini, kami perlu merancang strategi pemasaran,mengurus kos bahan,menjaga kualiti produk,dan memastikan kepuasan pelanggan. Melalui proses ini, saya belajar untuk lebih bertanggungjawab dan berdisiplin. Saya juga sedar bahawa kerjasama yang padu dalam kumpulan sangat penting, terutamanya apabila melibatkan pembahagian tugasan dalam ahli kumpulan dan membuat keputusan bersama. Selain itu, saya juga dapat mengasah kemahiran berkomunikasi saya dengan pelanggan semasa membuat penghantaran Cheesekut kepada pelanggan. Projek ini turut membantu saya memahami konsep asas keusahawanan seperti untung rugi mahupun kos tetap dan berubah. Secara keseluruhannya, pengalaman ini memberi saya banyak ilmu pengetahuan baharu tentang dunia perniagaan sama ada secara langsung mahupun tidak langsung.

# data[].attributes.body
Kami telah mencipta satu halaman Instagram untuk perniagaan kami bagi mempromosikan perkhidmatan kepada pelanggan pada 8 April 2025. "Cheesesy.bites" ialah nama perniagaan kami dan "Irresistibly Sweet, Delight Yours" ialah slogan bagi perniagaan kami, seperti yang ditunjukkan dalam gambar di atas. Kami memilih slogan ini kerana kami berharap pelanggan kami akan sentiasa berpuas hati dengan perkhidmatan kami, kerana itulah salah satu tujuan utama kami menjalankan perniagaan ini.

Pautan Instagram kami ialah https://www.instagram.com/cheesesy.bites?igsh=MXA5bHcxOTgzY3A2dQ==

# data[].attributes.body
Nama saya ialah Ashraf, berumur 21 tahun dan berasal dari Lahad Datu, Sabah. Saya merupakan pelajar Tahun 1, Semester 2 di Universiti Malaysia Sarawak (UNIMAS) dalam program Ijazah Sarjana Muda Sastera dalam Linguistik dengan Kepujian. Dalam tugasan ini, saya telah diberikan tanggungjawab untuk memainkan peranan utama dan peranan sampingan dalam memastikan tugasan berjalan dengan lancar dan berjaya diselesaikan secara berkumpulan.

Peranan Utama: Penghantar Pesanan ke Kolej Lelaki

Sebagai penghantar pesanan ke kolej lelaki, saya bertanggungjawab untuk memastikan semua makanan yang telah disiapkan oleh kumpulan dihantar dengan selamat dan dalam keadaan baik ke lokasi yang ditetapkan, iaitu di kolej kediaman lelaki. Tugas ini memerlukan saya untuk berkomunikasi dengan ahli kumpulan di kolej lelaki bagi memastikan pesanan sampai kepada penerima yang betul serta mengelakkan sebarang kesilapan atau kekeliruan semasa proses penghantaran. Peranan ini penting kerana ia memastikan kelancaran proses pengagihan pesanan dan membantu mencapai matlamat keseluruhan tugasan.

Peranan Sampingan: Menyediakan Cheeskut

Selain menjadi penghantar pesanan, saya turut memegang peranan sampingan dalam menyediakan pencuci mulut iaitu cheeskut untuk tugasan ini. Saya terlibat dalam proses penyediaan bahan, menyusun lapisan biskut dan krim keju mengikut resipi, serta memastikan hasilnya menarik dan sedap dimakan. Peranan ini memerlukan saya untuk bekerjasama dengan ahli kumpulan lain di dapur, menjaga kebersihan dan ketepatan dalam penyediaan makanan. Tugas ini penting kerana ia menyumbang kepada kualiti produk akhir yang dihantar kepada pelanggan.

# data[].attributes.body
Perisa ini dipilih kerana keakraban rasanya dengan kebanyakan orang. Gabungan Milo dan krim keju memberikan rasa coklat lemak manis yang digemari ramai, terutamanya golongan muda.

RM 5

# data[].attributes.body
Peranan utama ialah sebagai seorang promoter berumur 21 tahun. Saya berasal dari Julau, Sarawak. Saya merupakan pelajar Semester 2 Tahun 1 bagi kursus Ijazah Sarjana Muda Sastera dalam Linguistik di Universiti Malaysia Sarawak (UNIMAS). Berikut merupakan peranan utama dan peranan sampingan saya dalam tugasan ini.

Sebagai seorang promoter, saya memainkan peranan penting dalam memperkenalkan produk utama kami iaitu cheesekut kepada pelanggan sasaran khususnya pelajar universiti. Tugas ini merangkumi aktiviti mempromosikan produk melalui media sosial seperti Instagram dan WhatsApp, membuat hantaran promosi serta menjawab pertanyaan pelanggan dengan penuh mesra dan profesional.

Saya bertanggungjawab menarik minat pelanggan dengan menyerlahkan keunikan produk dan menyampaikan maklumat seperti tarikh pre-order, perisa yang ditawarkan, serta kelebihan membeli daripada Cheesesy Bites. Peranan ini penting dalam memastikan jualan konsisten dan hubungan yang baik dengan pelanggan dikekalkan.

Peranan Sampingan 1: Pembeli Bahan Keperluan

Saya turut bertanggungjawab membeli bahan-bahan dan keperluan pembungkusan bagi penghasilan cheesekut. Bahan yang diperlukan termasuklah biskut, keju, susu pekat, Nestum, Milo, Biscoff, Choc Rice serta bekas dan sudu plastik.

Peranan ini memastikan kelancaran proses penghasilan produk dan menjamin kualiti setiap bahan yang digunakan adalah terbaik dan mencukupi.

Peranan Sampingan 2: Penyediaan Produk (Cheesekut)

Saya juga terlibat dalam proses penyediaan cheesekut. Saya membantu menyusun lapisan cheesekut secara teliti dan memastikan setiap bekas diisi dengan bahan yang mencukupi mengikut perisa yang dipesan oleh pelanggan.

Kualiti rasa, kebersihan dan persembahan produk diberi perhatian bagi menjamin kepuasan pelanggan dan menjaga reputasi Cheesesy Bites sebagai jenama makanan ringan yang dipercayai.

# data[].attributes.body
Saya berperanan seperti berikut:

• Penghantar pesanan ke kolej perempuan

• Membeli stok barangan keperluan untuk menyediakan Cheesekut

• Membuat Cheesekut

# data[].attributes.body
Rakan kongsi utama dalam perniagaan ini terdiri daripada ahli kumpulan kami sendiri. Setiap ahli memainkan peranan penting seperti mengurus tempahan pelanggan, menyusun senarai pre-order, serta menyediakan dan membungkus produk dengan kemas dan bersih. Di samping itu, kami juga mendapat sokongan daripada Pusat Keusahawanan UNIMAS (UEC) yang membenarkan kami untuk mempromosikan dan menjual produk kami secara terus kepada warga kampus.

# data[].attributes.body
Sumber utama kami termasuklah bahan mentah seperti biskut, susu, keju, dan topping (Nestum, Milo, Biscoff, dan Choc Rice). Kami juga memerlukan bekas dan sudu plastik untuk pembungkusan.

Selain itu, kami menggunakan platform media sosial seperti Instagram dan WhatsApp sebagai alat komunikasi dan pemasaran. Modal permulaan yang kecil dan peralatan asas seperti telefon pintar dan akaun bank juga merupakan sumber penting untuk menjalankan perniagaan ini dengan lancar.

# data[].attributes.body
Kami menawarkan cheesekut buatan sendiri yang enak dan berkrim dengan empat perisa pilihan iaitu Nestum, Milo, Biscoff dan Choc Rice. Setiap bekas dijual dengan harga mampu milik iaitu RM5 sahaja. Produk kami sesuai untuk pelajar yang mahukan snek manis, mudah dimakan dan cepat disediakan.

Kelebihan lain ialah penghantaran percuma ke Kolej Cempaka, serta penghantaran ke kolej lain dengan caj minimum RM1 sahaja. Rasa, harga dan kemudahan inilah yang menjadikan produk kami pilihan terbaik dalam kalangan pelajar kampus.

# data[].attributes.body
Aktiviti utama kami ialah menghasilkan cheesekut yang lazat dan membungkusnya dalam bekas kecil yang mudah dibawa dan dimakan. Kami juga bertanggungjawab mengurus promosi secara digital melalui Instagram dan WhatsApp untuk menarik perhatian pelanggan.

Aktiviti lain termasuk mengurus senarai pre-order pelanggan, menetapkan masa penghantaran, dan melakukan penghantaran sendiri (Cash on Delivery) ke kolej kediaman seperti Kolej Cempaka dan kolej-kolej lain.

# data[].attributes.body
Kami memastikan pelanggan dilayan dengan mesra dan profesional. Setiap pertanyaan dan tempahan melalui WhatsApp atau Instagram akan dibalas dengan cepat. Kami juga berinteraksi dengan pelanggan melalui Instagram Story dan hantaran untuk mengekalkan hubungan yang aktif dan menarik minat mereka untuk membuat pembelian berulang.

Kami menghargai pelanggan setia dan sentiasa berusaha menjaga kualiti produk serta ketepatan masa penghantaran.

# data[].attributes.body
Produk kami dipasarkan dan dijual melalui dua saluran utama iaitu WhatsApp dan Instagram. Pelanggan boleh melihat maklumat produk, promosi serta tarikh pre-order melalui Instagram. Tempahan pula dibuat terus melalui mesej WhatsApp kepada nombor wakil jualan kami.

# data[].attributes.body
Segmen pelanggan utama kami ialah pelajar universiti terutamanya yang tinggal di kolej kediaman. Selain itu, staf dan pensyarah juga termasuk dalam kumpulan sasaran kerana mereka juga berminat untuk membeli snek manis yang sedap dan mudah didapati ini.

Kami juga menyasarkan mereka yang gemar makanan pencuci mulut dan mahukan sesuatu yang baru dan unik.

# data[].attributes.body
Kos utama kami melibatkan pembelian bahan seperti keju, biskut, susu, dan topping (Nestum, Milo, Biscoff dan Choc Rice). Kami juga perlu membeli bekas plastik dan sudu untuk pembungkusan produk.

Kos penghantaran merangkumi masa dan tenaga yang digunakan untuk menghantar produk ke kolej pelanggan.

# data[].attributes.body
Pendapatan diperoleh daripada jualan setiap bekas cheesekut pada harga RM5. Selain itu, penghantaran ke kolej selain Kolej Cempaka dikenakan caj tambahan sebanyak RM1.

Kami menerima bayaran secara tunai dan juga melalui kod QR untuk pindahan wang dalam talian serta memudahkan pelanggan membuat pembayaran dengan cara yang mereka selesa.

# data[].attributes.body
• Promoter

• Pembeli bahan keperluan

• Penyediaan produk (Cheesekut)

# data[].attributes.body
Penghantar pesanan ke kolej lelaki

Membuat Cheesekut

Mengumpul maklum balas daripada pelanggan tentang produk Cheesesy.bites

# data[].attributes.body
Sepanjang menjalankan tugasan dalam kursus MPU3222 foundation of interpernueship incultiration ini, saya telah memperoleh pelbagai pengalaman baharu yang sangat berguna, terutamanya dalam aspek kerjasama berkumpulan dan pengurusan tugasan. Kami telah mengagihkan tugasan dengan baik mengikut kemampuan dan kekuatan setiap ahli kumpulan. Antara produk yang kami hasilkan dan jual ialah cheeskut dengan empat variasi perisa yang menarik iaitu Milo, Biscoff, Nestum, dan Choc Chip.

Dalam projek ini, saya telah diberikan peranan utama sebagai penghantar makanan ke kolej lelaki, di mana saya bertanggungjawab untuk memastikan semua pesanan sampai kepada pelanggan tepat pada masa dan dalam keadaan yang baik. Tugas ini mengajar saya untuk lebih bertanggungjawab, peka terhadap masa dan pentingnya komunikasi yang berkesan antara ahli kumpulan serta pelanggan.

Selain itu, saya juga memainkan peranan sampingan iaitu membantu dalam proses pembuatan cheeskut. Saya terlibat dalam menyusun lapisan biskut, menyediakan adunan keju dan memastikan kebersihan serta kualiti pencuci mulut yang dihasilkan. Peranan ini memberikan saya peluang untuk mempelajari cara penyediaan makanan dengan lebih teliti serta meningkatkan kemahiran bekerja dalam kumpulan.

Secara keseluruhannya, tugasan ini telah meningkatkan kefahaman saya tentang asas perniagaan kecil-kecilan, khususnya dalam aspek pembahagian tugas, komunikasi berkesan, pengurusan masa dan tanggungjawab bersama. Saya berasa bersyukur kerana dapat menyumbang kepada kejayaan kumpulan dan memperoleh pengalaman yang berguna untuk masa depan.

# data[].attributes.body
• Berperan sebagai pengurus kewangan

• Mengurus modal dan hasil

• Membuat cheesekut

# data[].attributes.body
Peranan utama ialah sebagai pengurus akaun media sosial. Nur Shahiela, berumur 21 tahun. Saya berasal daripada Lahad Datu, Sabah. Saya merupakan pelajar semester 2 Tahun 1 bagi kursus Sastera dalam Linguistik di Universiti Malaysia Sarawak (UNIMAS). Berikut merupakan peranan utama dan peranan sampingan saya dalam tugasan ini.

Saya bertanggungjawab untuk mengurus akaun media sosial bisnes Cheesesy Bites, memastikan akaun sentiasa aktif dan menarik perhatian pelanggan. Saya buat postingan mengenai produk, promosi, dan aktiviti bisnes yang berkaitan dengan cheesekut kami. Setiap postingan saya rancang dengan teliti supaya dapat menarik minat pelanggan untuk cuba cheesekut dalam empat perisa unik yang kami tawarkan. Saya juga memantau kesan setiap postingan bagi memastikan ia berjaya mencapai matlamat pemasaran dan meningkatkan penglibatan pelanggan.

Selain itu, saya juga bertanggungjawab dalam mencipta logo untuk bisnes kami agar ia nampak profesional dan mudah dikenali. Saya juga mereka poster jualan dan menu yang menarik, supaya pelanggan tahu dengan jelas apa yang kami tawarkan dan tertarik untuk mencuba.

Sebagai peranan sampingan, saya membantu dalam penyediaan cheesekut dengan menyediakan bahan-bahan seperti krim keju, biskut, topping dan lain-lain. Saya bekerjasama rapat dengan ahli pasukan untuk memastikan setiap cheesekut yang dihasilkan menepati citarasa pelanggan dan konsisten dari segi kualiti. Kami memastikan setiap langkah penyediaan dijalankan dengan teliti untuk menghasilkan produk yang memenuhi piawaian kebersihan dan rasa yang terbaik.

# data[].attributes.body
Chocolate rice dipilih sebagai perisa tambahan yang lebih ringkas. Gabungan krim keju dan coklat memberi tekstur sedikit rangup dan menjadi pilihan alternatif yang tetap mendapat sambutan.

RM 5

# data[].attributes.body
Cheesesy.bites merupakan perniagaan yang berfokuskan kepada jualan pencuci mulut moden atau lebih dikenali dalam bahasa Inggerisnya iaitu 'dessert'. Dalam perniagaan ini, kumpulan kami telah menjual cheesekut. Produk cheesekut ini merupakan makanan pencuci mulut yang terdiri daripada biskut yang dilapisi dengan krim cheese dan ditambah dengan 4 'topping' pilihan mengikut citarasa pelanggan. Perniagaan ini ditubuhkan sebagai sebahagian daripada projek tugasan kumpulan kami bagi kursus MPU3222, kami menyasarkan untuk menyediakan produk pencuci mulut ini kerana rasa lemak manisnya serta tekstur yang lembut dan menyegarkan.

Cheesesy.bites beroperasi secara dalam talian dan menyediakan perkhidmatan penghantaran makanan ke seluruh kawasan kolej yang berada dalam kawasan kampus UNIMAS. Perniagaan ini telah dikendalikan secara berkumpulan oleh 6 orang pelajar yang masing-masing memegang peranan tersendiri. Cheesesy.bites beroperasi setiap hari Rabu, Jumaat dan Ahad. Perkhidmatan penghantaran ke kolej-kolej pelanggan juga disediakan bermula dari jam 6pm hingga 8pm. Perkhidmatan penghantaran ini akan dikenakan caj tambahan iaitu RM1.00 bagi kolej Tun Ahmad Zaidi (TAZ), Bunga Raya (BRC),Allamanda,Sakura dan Kenanga. Manakala,bagi kolej Cempaka tiada caj tambahan dikenakan. Tempahan boleh dibuat awal melalui media sosial mahupun berhubung dengan kami melalui WhatsApp.

Cheesesy.Bites telah membuka satu akaun Instagram khusus untuk tujuan mempromosikan produk jualan kami, orang ramai boleh menghubungi kami di pautan Instagram berikut:

https://www.instagram.com/cheesesy.bites?igsh=MXA5bHcxOTgzY3A2dQ==

Melalui pemerhatian dan kajian awal kami,terdapat beberapa masalah utama yang dihadapi seperti kekurangan pilihan makanan ringan yang berkualiti dalam kampus. Ramai pelajar menghadapi kesukaran mendapatkan pencuci mulut atau makanan ringan yang enak, berpatutan dan segar tanpa perlu keluar dari kampus. Dengan kehadiran cheesekut yang disediakan secara homemade dan dihantar terus ke lokasi pelanggan, masalah ini dapat diatasi dengan lebih mudah. Selain itu, pelajar universiti sering mengalami tekanan akademik akibat beban tugasan dan jadual kelas yang padat. Untuk mengatasi masalah ini, pengambilan makanan manis seperti produk cheesekut kami boleh membantu meningkatkan 'mood' dan semangat pelajar dalam melakukan tugasan. Dengan penawaran produk yang lazat, mudah didapati dan harga yang berpatutan, Cheesesy.Bites mampu menyediakan pencuci mulut yang memenuhi citarasa semua pelanggan.

# data[].attributes.body
Mengurus akaun media sosial.

Membuat poster.

Membuat cheesekut.

# data[].attributes.body
Melalui tugasan ini, saya telah memperoleh pengalaman berharga dalam dunia keusahawanan walaupun dalam skala yang kecil. Sepanjang menjalankan perniagaan Cheesesy Bites, saya bukan sahaja belajar tentang cara merancang dan menjual produk tetapi juga memahami cabaran sebenar dalam mengurus masa, komunikasi dan kerjasama pasukan. Sebagai seorang promoter, saya memikul tanggungjawab untuk mempromosikan produk di media sosial dan memastikan pelanggan mendapat maklumat yang lengkap dan jelas mengenai produk, harga serta tarikh pre-order. Saya belajar bahawa sikap proaktif, konsisten dan mesra sangat penting untuk menarik minat pelanggan terutamanya dalam persekitaran kampus yang penuh dengan persaingan.

Selain itu, saya turut membantu dalam pembelian bahan serta proses penyediaan cheesekut. Di sinilah saya sedar bahawa perancangan awal sangat penting supaya tiada kekurangan bahan dan setiap tempahan dapat disiapkan dengan sempurna dan tepat pada waktunya. Tugasan ini mengajar saya untuk lebih teliti, bertanggungjawab dan menghargai usaha kerja berkumpulan. Melalui aktiviti ini juga, saya semakin yakin berkomunikasi dengan pelanggan dan memahami struktur asas sebuah model perniagaan. Saya kini lebih menghargai usaha para usahawan dan memahami bahawa perniagaan bukan sekadar menjual barang tetapi memerlukan perancangan, strategi dan semangat yang tinggi.

Secara keseluruhan, tugasan ini telah membantu saya membina pelbagai kemahiran insaniah seperti kepimpinan, pengurusan masa, komunikasi, kreativiti dan kerja berpasukan. Ia bukan sahaja memberi saya pendedahan awal dalam bidang perniagaan malah menanam semangat untuk terus mencuba peluang keusahawanan pada masa akan datang.

# data[].attributes.body
Nama saya ialah Shereen, saya berumur 21 tahun dan bersala dari Sarawak. Saya merupakan pelajar tahun 1 semester 2 bagi kursus sarjana muda sastera dalam linguistik di Unversiti Malaysia Sarawak (UNIMAS). Berikut merupakan peranan utama dan peranan sampingan saya

peranan utama saya ialah berhubungan dengan pelanggan. sebagai seorang yang berhubung dengan pelanggan untuk bahagian pesanan, saya akan memastikan pelanggan mendapatkan produk cheesekut dihasilkan sama dengaan permintaan mereka. Tugas ini memerlukan saya mendengar dengan baik supaya pemintaan mereka tidak berlakunya kesilapan ataupun keliruan dengan pemintaan pelanggan lain.

peranan sampingan saya ialah menghasilkan produk cheesekut dan menghantar pesanan ke kolej perempuan. selain mengambil pesanan pelanggan, saya juga memegang peranan sampingan dengan menyediakan produk cheesekut dan menghantar pesan. saya berkerjasama dengan ahli pasukan dalam memastikan setiap cheesekut dilakukan dengan baik.

# data[].attributes.body
Melalui tugasan ini saya telah mendapati pengalaman berharga dalam dunia keusahawaan. sepanjang melakukan perniagaan ini cheesesy bites, saya belajar untuk menguasai cara mendapatkan pelanggan dengan menggunakan retorik pemujukan untuk menarik minat pelanggan untuk membeli cheesekut. sebagai seoarng berhubung dengan pelanggan saya perlu menggunakan bahasa formal, mmenggunakan dwibahasa, memastikan pemintaan sesuai dengan produk yang mereka inginkan.

selain itu, saya turut membantu dalam menghasilkan produk dan menghantar pesanan kepada pelanggan. semasa saya dan ahli pasukan menghasilkan produk mengikut pemintaan pelanggan dan review yang diberikan oleh pelanggan. seterusnya, semasa menghantar pesanan saya akan memastikan produk sudah berada di tangan pelanggan.

secara keseluruhan ini, saya dapat belajar dan memahami cara meniaga, kemahiran berniaga dan lain-lain. peniagaan bukan sekadar dapat menghasilkan keuntungan tetapi ya dapat menaikkan taraf ilmu peniagaan dalam didri seseorang.

# data[].attributes.body
Peranan utama saya adalah sebagai pengurus kewangan. Nama saya Nurnabilah binti Sinun, berumur 21 tahun dan berasal dari Papar, Sabah. Saya merupakan pelajar tahun satu, semester dua dalam program Ijazah Sarjana Muda Sastera dalam Linguistik di Universiti Malaysia Sarawak (UNIMAS). Berikut merupakan peranan utama dan peranan sampingan saya dalam penjualan ini.

•Dalam menjalankan perniagaan penjualan cheesekut, saya memainkan beberapa peranan penting yang menyumbang kepada kelancaran operasi harian. Peranan utama saya ialah merekod segala transaksi kewangan yang berlaku, termasuk menguruskan modal permulaan dan keuntungan yang diperoleh hasil daripada penjualan. Saya memastikan setiap rekod disimpan dengan teratur agar dapat menilai prestasi perniagaan dari semasa ke semasa.

•Selain itu, saya turut bertanggungjawab dalam urusan pembelian bahan-bahan mentah yang diperlukan seperti biskut, keju, susu pekat dan bekas pembungkusan. Pemilihan bahan dilakukan dengan teliti bagi menjamin kualiti produk sentiasa berada pada tahap terbaik.

•Dalam proses pembuatan cheesekut, saya turut membantu bersama ahli kumpulan lain untuk menyediakan produk tersebut secara bergilir dan berjadual. Kerjasama ini penting bagi memastikan setiap tempahan disiapkan mengikut masa yang ditetapkan serta memenuhi permintaan pelanggan. Penglibatan aktif saya dalam pelbagai aspek ini memberi saya pengalaman sebenar dalam mengurus dan menjalankan sesebuah perniagaan kecil secara praktikal.

# data[].attributes.body
Sepanjang saya menjalani proses pembuatan dan penjualan produk cheesekut bagi memenuhi keperluan kursus MPU3222, saya telah memperoleh pelbagai pengalaman berharga yang bukan sahaja meningkatkan kemahiran keusahawanan saya, malah mengukuhkan disiplin dan tanggungjawab diri. Dari peringkat awal penyediaan bahan mentah, proses penghasilan, sehinggalah ke aktiviti pemasaran dan penjualan, saya belajar bahawa kejayaan sesuatu perniagaan bukan sahaja bergantung kepada rasa dan kualiti produk, tetapi juga kepada kecekapan dalam pengurusan dan kerjasama dalam kumpulan. Sebagai pengurus kewangan, saya memikul tanggungjawab besar dalam merekod segala hasil jualan dan perbelanjaan yang dilakukan secara telus dan sistematik. Melalui peranan ini, saya lebih memahami kepentingan ketepatan dalam merekod aliran tunai masuk dan keluar kerana ia membantu kumpulan kami membuat keputusan yang lebih baik dari segi pengurusan modal dan keuntungan. Tambahan pula, saya turut belajar untuk menyusun bajet dengan lebih terancang agar setiap pembelian bahan dan kos lain tidak melebihi sasaran yang telah ditetapkan. Secara keseluruhannya, pengalaman ini telah mengajar saya untuk lebih berdisiplin, sabar, dan berani mencuba sesuatu yang baharu, serta menjadikan saya lebih bersedia untuk menghadapi cabaran sebenar dalam dunia perniagaan kelak.

# data[].attributes.body
Sepanjang mengikuti kursus MPU3222 ini, saya telah memperoleh pengalaman yang sangat bermakna melalui pelaksanaan projek perniagaan kumpulan kami, iaitu Cheesesy Bites. Projek ini melibatkan jualan produk pencuci mulut iaitu cheesekut dalam pelbagai perisa. Melalui projek ini, saya berpeluang memahami dan mengalami sendiri proses sebenar dalam membina dan mengurus sesebuah perniagaan iaitu bermula dari peringkat perancangan produk, strategi pemasaran, pengurusan operasi, hingga ke penyediaan laporan jualan.

Saya juga dapat mempraktikkan pelbagai kemahiran seperti komunikasi, pengurusan masa, kerjasama kumpulan dan juga penyelesaian masalah secara langsung. Dalam kumpulan, saya diberikan tanggungjawab untuk mengurus media sosial, menghasilkan bahan promosi visual serta terlibat dalam proses penyediaan produk. Daripada tugasan tersebut, saya belajar betapa pentingnya nilai konsisten, teliti, dan kreativiti dalam memastikan sesebuah produk dapat menarik perhatian pelanggan dan mengekalkan kualitinya.

Selain itu, saya menyedari bahawa dunia keusahawanan memerlukan daya tahan yang tinggi, pemikiran strategik dan semangat berpasukan. Sepanjang projek ini dijalankan, saya dapat melihat dengan lebih jelas bagaimana teori keusahawanan yang dipelajari dalam kelas diaplikasikan dalam situasi sebenar. Saya juga lebih memahami cabaran sebenar dalam menjalankan perniagaan, terutamanya dari aspek pengurusan pelanggan dan masa.

Secara keseluruhannya, kursus ini bukan sahaja memberi ilmu pengetahuan, tetapi juga pengalaman praktikal yang sangat berharga. Ia telah membina keyakinan saya untuk menjadi lebih proaktif, kreatif dan terbuka dalam mencuba sesuatu yang baharu. Saya percaya pengalaman ini akan memberi manfaat besar kepada saya pada masa akan datang, sama ada dalam bidang keusahawanan mahupun kerjaya profesional.

# data[].attributes.body
Cheesesy.Bites ditubuhkan sebagai sebuah inisiatif keusahawanan pelajar yang menawarkan produk dan perkhidmatan berkaitan maknankepada warga Universiti Malaysia Sarawak (UNIMAS). Penubuhan syarikat ini bertujuan untuk menerapkan pengetahuan perniagaan secara praktikal dan membangunkan kemahiran asas keusahawanan dalam kalangan ahli kumpulan.

Maklumat lengkap ahli kumpulan Cheesesy.Bites disusun mengikut carta organisasi yang mengandungi nama, nombor kad pengenalan (IC), umur, nombor matrik, jawatan, dan maklumat asas lain. Setiap individu memainkan peranan penting dalam pengurusan dan operasi syarikat.

Pengagihan tugasan telah ditentukan secara sistematik dan dipaparkan dalam bentuk ruang padlet. Ruang padlet ini memperincikan tanggungjawab setiap ahli kumpulan dalam pelbagai aspek perniagaan seperti pembuatan, pemasaran, operasi, kewangan, dan perhubungan pelanggan.

Langkah seterusnya melibatkan aktiviti pemasaran dalam talian. Chesesy.Bites telah mewujudkan halaman instagram di mana penulisan salinan secara hardsell dan softsell dijalankan. Hantaran teaser boleh didapati di halaman instagram. Selain itu,Chesesy.Bites turut menggunakan platform komunikasi seperti whatsapps

Cheesesy.Bites berkomunikasi melalui WhatsApp dan mengintegrasikan kehadiran media sosialnya di Instagram. Pengurusan kewangan bertanggungjawab terhadap rekod kewangan yang merangkumi rekod tarnsaksi dan penyataan pendapatan . Jumlah jualan adalah sebanyak RM 321.00, manakala jumlah perbelanjaan ialah RM188.00, menjadikan jumlah keuntungan sebanyak RM133.00. Kebanyakan rekod Cheesesy.Bites dihasilkan menggunakan platform Go-eCommerce.

# data[].attributes.body
Ini merupakan rekod aliran wang bagi perniagaan Cheesy.Bites kami. Dalam rekod aliran wang ini jelas menunjukkan jumlah aliran wang keluar dan masuk yang positif dan munasabah. Rekod aliran wang ini juga telah menunjukkan bahawa perniagaan kami telah membuat jualan Cheesekut sebanyak tujuh kali.

# data[].attributes.body
1. berhubung dengan pelanggan untuk pembelian cheesekut

2. menyediakan produk (cheesekut)

# data[].attributes.body
Perniagaan kami iaitu Cheesesy.Bites telah memperoleh jumlah jualan keseluruhan iaitu sebanyak RM 321.00. Manakala, jumlah perbelanjaan bagi perniagaan kami adalah sebanyak RM188.00. Ini telah menjadikan jumlah keseluruhan keuntungan yang perniagaan kami perolehi adalah sebanyak RM133.00. Jelaslah bahawa perniagaan Cheesesy.Bites kami mempunyai aliran perniagaan yang positif.

# data[].attributes.body
Gambar di atas menunjukkan bahawa kami turut menyertakan maklumat perniagaan kami di Instagram supaya pelanggan tidak menghadapi kesukaran apabila ingin membuat pembelian atau tempahan dengan kami. Kami mengkategorikan perniagaan kami sebagai pembekal makanan pencuci mulut. Selain itu, kami juga menyediakan nombor telefon/whatsApp serta pautan ke media sosial kami seperti laman Instagram kami supaya pelanggan boleh mengakses platform media sosial tersebut dengan mudah.

# data[].attributes.body
Gambar-gambar di atas menunjukkan bahawa kami telah membuat hantaran secara konsisten di Instagram bagi mempromosikan perkhidmatan kami kepada pelanggan. Kami sentiasa menawarkan tawaran menarik kepada mereka supaya mereka akan terus membuat pembelian dengan kami pada masa akan datang. Kami juga telah memuat naik maklum balas di halaman Instagram kami untuk menunjukkan kepada pelanggan tentang keunikan rasa makanan kami dan kepuasan pelanggan bagi membantu dalam penjualan produk dan perkhidmatan kami.